O‘zbekiston Ichki ishlar vaziri buyrug‘iga asosan Qashqadaryo viloyatidagi 4ta tuman Ichki ishlar boshqarmalariga yangi boshliqlar tayinlangan. IIVning «Na postu» gazetasi xabariga ko‘ra, podpolkovnik Ahror Yuldashev Muborak tumani IIBning yangi boshlig‘i etib tayinlandi. Podpolkovnik Jasur Shodmonov G‘uzor tumanida, podpolkovnik Chori Kucharov Yakkabog‘ tumanida, mayor Saloxiddin Nazarov esa Qamashi tumanida IIBning yangi rahbariga aylangan.